cyanic-selkie/wikianc huggingface dataset:
Լեոն Բեյլի
Միջազգային կարիերա
2015 թվականի մարտի 8-ին Ճամայկայի մինչև 23 տարեկանների հավաքականի կազմում Բեյլին մասնակցեց Կայմանյան կղզիների դեմ ընկերական խաղին՝ այս հանդիպման ժամանակ գոլ խփելով տուգանային հարվածից ։ 2017 թվականի մարտին նա հայտարարեց, որ նա չի ընդունի Ճամայկայի ազգային հավաքականի հրավերը մինչև ֆուտբոլի մակարդակը Ճամայկայում չբարելավվի ։ 2017 թվականի սեպտեմբերին Բեյլին հայտարարեց, որ նրանք միշտ ցանկացել են, որ նա հանդես գա Ճամայկայում, սակայն նա խնդիրներ է ունեցել Ճամայկայի ֆուտբոլի ասոցիացիայի հետ 11-12 տարեկան հասակից ։ 2018 թվականի հունվարին Ճամայկայի հավաքականի նախկին գլխավոր մարզիչ Վինֆրիդ Շեֆերը հայտարարեց, որ իր՝ հավաքականը մարզելու տարիներին նա ցանկացել է հրավիրել Բեյլիին Ճամայկայի հավաքական, սակայն Բեյլիի հայրը արգելափակել էր ամեն ինչ ։
Ակումբային վիճակագրություն
2018 թվականի փետրվարի 17-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ճամայկացի ֆուտբոլիստներ Կատեգորիա:Գենկի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Բունդեսլիգայի ֆուտբոլիստներ
Աստերոիդների ցանկ (57301-57400)
Աստերոիդների ցանկ (57201-57300) * Աստերոիդների ցանկ * Աստերոիդների ցանկ (57401-57500)
Նովայա-Սելիբա
Նովայա-Սելիբա (Новая-Селиба), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Հայաստանի Հանրապետության աշխատանքի և սոցիալական հարցերի նախարար
Հայաստանի Հանրապետության սոցիալական ապահովության նախարարի պաշտոնը սահմանվել է Հայաստանի Առաջին Հանրապետության օրերին՝ 1918 թ-ի աշնանը, իսկ առաջին նախարարը եղել է Խաչատուր Կարճիկյանը։ 1991 թ-ին նախարարությունը վերակազմավորվել է, 2004 թ-ին անվանափոխվել է որպես Հայաստանի Հանրապետության Աշխատանքի ու սոցիալական հարցերի նախարարություն։
Հղումներ
Կատեգորիա:ՀՀ աշխատանքի և սոցիալական հարցերի նախարարներ
Լեռնային Շիրվան տնտեսական շրջան
Լեռնային Շիրվան տնտեսական շրջան (Dağlıq Şirvan iqtisadi rayonu), Ադրբեջանի տնտեսական շրջաններից մեկը, որը զբաղեցնում է 6,06 հազար կմ² և ներառում է Աղսուի, Իսմաիլիի, Գոբուստանի և Շամախիի վարչական շրջանները ու զբաղեցնում է երկրի պաշտոնական տարածքի 7 %-ը։
Հենրիխ Շտրեկեր
Կենսագրություն
Արդեն վաղ մանկությունից Շտրեկերը ուղարկվել է ծնողների կողմից բելգիական Տե քաղաքի գիշերօթիկում սովորելու։ Գիշերօթիկի ուսուցիչները ճանաչում են նրա երաժշտական տաղանդը և զարգացնում այն՝ սովորեցնելով նրան տիրապետել երկու գործիքների։ Նրա անձնական հիշողությունների համաձայն՝ սիրած գործիքը եղել է ջութակը, որով անցել է նույնիսկ վարպետության դասեր։
1907 թվականին Շտրեկերը ստեղծում իր առաջին ստեղծագործությունը՝ «Համերգ ջութակի համար լյա մաժորը», որը նույն թվականին կատարվել է Բելգիայի  Լեոպոլդ II թագավորի առջև և արժանացել պարգևի։
1910 թվականին նա վերադառնում է Վիեննա և սկսում իրավունքի ուսումնասիրությունը Վիեննայի համալսարանում։ Առաջին համաշխարհային պատերազմից հետո ավարտվում է ուսուցումը, և նա իրեն բացահայտում է երաժշտության մեջ։ Երկու տարի սովորում է Կամիլո Հորնի մոտ՝ հիմնականում ստեղծագործելով դասական ժանրով։
1934 թվականին Շտրեկերը եղել է նացիստական կուսակցության տարածաշրջանային մշակույթի ղեկավար։ ՝Այդ ժամանակաշրջանում նա արգելափակված էր Ավստրիայում ։ Իր նացիստական գործունեության համար 1936 թվականին նա կարճ ժամանակով ձերբակալվում է ։ 1937 թվականին Բրեմենում կատարվել է նրա «Հավերժ վալսը», որն իր հարազատ Ավստրիայում կատարվել է միայն 1938 թվականին Վիեննայի ժողովրդական օպերայի բեմում ։
Անշլյուսից հետո (Ավստրիայի միացումը Գերմանիային) 1938 թվականին Շտրեկերը, ի պատիվ այդ իրադարձության, գրել է. «Գերմանական Ավստրիան ազատագրված է» («Deutsch-Österreich ist frei!») և «Արթնացի՛ր գերմանացի Վախայ» («Wach auf, deutsche Wachau!») : Նույն թվականին էլ Շտրեկերը փոխնախագահ է դարձել ավստրիական համայնքում որպես ավստրիացի գրողների, կոմպոզիտորների և երաժշտական հրատարակիչների իրավունքի պահապան ։
Պատերազմի ավարտին Շտրեկերն ապրել է ավստրիական Բադենում, որտեղ մահացել է 88 տարեկան հասակում։ Ամուսնացած է եղել Էրիկ Շտրեկերի հետ։
Հղումներ
Կատեգորիա:Ավստրիացի կոմպոզիտորներ Կատեգորիա:20-րդ դարի դասական կոմպոզիտորներ
Մակսիմկովո (այլ կիրառումներ)
Մակսիմկովո, կարող է վերաբերել՝
Քաբուլի անկում (2021)
Լարված բանակցությունները շարունակվում են թալիբների պատվիրակության և աֆղան պաշտոնյաների միջև, թեև դժվար թե դրանք այլ արդյունքի հանգեցնեն, քան կառավարության անվերապահ հանձնումը ։ Թալիբները պահանջել են իշխանության խաղաղ փոխանցում, իսկ Աֆղանստանի միջազգայնորեն ճանաչված կառավարությունը հայտարարել է, որ պատրաստ է ենթարկվել դրան ։ Այնուամենայնիվ, Աֆղանստանի Իսլամական Հանրապետության կառավարությունը պահանջել է իշխանությունը փոխանցել անցումային կառավարությանը, մինչդեռ թալիբները ցանկանում են իշխանության ամբողջական փոխանցում ։ ՆԱՏՕ-ի ուժերը շարունակում են իրենց ներկայությունը Քաբուլում ։
Նախապայմաններ
2021 թվականի մայիսի 1-ին՝ Աֆղանստանից ամերիկյան զորքերի մեծ մասի դուրսբերմանը զուգընթաց «Թալիբան» շարժման զինյալներն իրենց դաշնակիցների հետ լայնածավալ հարձակում են սկսել։ Ամբողջ երկրում արագ պարտություն կրելուց հետո Աֆղանստանի ազգային բանակը քաոսի մեջ է հայտնվել։ Օգոստոսի կեսերին միայն երկու ստորաբաժանումներ են մնացել մարտական ​​պատրաստության մեջ՝ 201-րդ կորպուսը և 111-րդ դիվիզիոնը, որոնք տեղակայված է Քաբուլում։ Աֆղանստանի մայրաքաղաքը շրջափակվել է այն բանից հետո, երբ թալիբների ուժերը գրավել են Մեհթարլան, Շարանան, Գարդեզը, Ասադաբադը և այլ քաղաքներ, ինչպես նաև երկրի արևելյան տարածքները։ Քաղաքի անկմանը նախորդող օրերին Քաբուլում իրավիճակի կանխատեսումները կտրուկ վատացել են։ Օգոստոսի սկզբին ԱՄՆ պաշտոնյաների կանխատեսումով Քաբուլը կարող է դիմանալ մի քանի ամիս, սակայն գրավմանը նախորդող շաբաթը ավելի մռայլ կանխատեսումներ է բերել։ Թալիբների Քաբուլ հասնելուց հինգ օր առաջ սպասումները ավելի հոռետեսական են դարձել, և վերլուծությունը ցույց է տվել, որ մայրաքաղաքը կդիմանա «30-ից 90 օր», իսկ վերջին երկու օրերին պաշտոնյաները ակնկալում էին, որ քաղաքը կընկնի մեկ շաբաթվա ընթացքում ։
Տարհանում, մարտեր և բանակցություններ
Հերաթի անկումից հետո, օգոստոսի 12-ին, Միացյալ Նահանգների և Մեծ Բրիտանիայի կառավարությունները հայտարարել են Քաբուլի օդանավակայանում համապատասխանաբար 3000 և 600 զինծառայողների տեղակայման մասին, որ ապահովեն իրենց քաղաքացիների, դեսպանատան աշխատակիցների և աֆղան քաղաքացիական անձանց տարհանումը, որոնք աշխատում էին կոալիցիոն ուժերի հետ երկրից դուրս։
Օգոստոսի 15 -ին թալիբների հրամանատարները պաշտոնապես հրամայել են իրենց ուժերին դադարեցնել առաջխաղացումը՝ հայտարարելով, որ իրենք ուժով չեն վերցնի Քաբուլը։ Չնայած այս հրամանին ապստամբներն արդեն մտել էին քաղաք ։ Քաբուլի բնակիչները հայտնել են, որ «Թալիբան» շարժման մարտիկները մտել են քաղաքային տարածքներ՝ չնայած իրենց առաջնորդների պաշտոնական հայտարարություններին ։ Մի քանի բախումներից հետո ապստամբները գրավել են Պուլի-Չարխի բանտը և ազատ են արձակել բոլոր բանտարկյալներին, ներառյալ գերեվարված ԻԼԻՊ-ի և Ալ-Կաիդայի գրոհայիններին ։ Թալիբան գրոհայինները բարձրացրել են իրենց դրոշը քաղաքի մի քանի թաղամասերում և որոշ ոստիկանների ստիպել են հանձնել զենքերը ։ Թալիբները նաև գրավել են Բագրամի ավիաբազան և Փարվանի կալանավայրը, որտեղ տեղակայված էին 5000 բանտարկյալներ ։
Մայրաքաղաքի վրա թալիբների հարձակման ժամանակ ամերիկյան ռազմական CH-47 և UH-60, ինչպես նաև ԱՄՆ Պետդեպարտամենտի CH-46 ուղղաթիռները վայրէջք են կատարել Քաբուլում ԱՄՆ դեսպանատան մոտ՝ տարհանման համար։ Հաղորդվում է, որ դիվանագետներին կարգադրվել է ոչնչացնել բոլոր գաղտնի փաստաթղթերը ։ Խուճապ է տարածվել քաղաքի խաղաղ բնակիչների շրջանում, և շատերը շտապել են իրենց տներ կամ օդանավակայան, որը մնացել է կառավարության վերահսկողության տակ ։ Գերմանիայի կառավարությունը հայտարարել է, որ տարհանման է ուղարկում A400M ինքնաթիռը դեսանտային զորախմբով։ Գերմանիայի կառավարությունը նաև հայտարարել է, որ իրավիճակի հրատապության պատճառով խորհրդարանի անհրաժեշտ հաստատումը կպահանջի տարհանման ավարտից հետո ։
Ալբանիայի վարչապետ Էդի Ռաման հայտարարել է, որ իր կառավարությունը բավարարել է Ամերիկայի խնդրանքը՝ տարհանվածների համար տարանցիկ հանգույց դառնալու համար ։ Հաղորդվում է, որ Իտալիայի կառավարությունը իր դեսպանատան աշխատակիցներին, ինչպես նաև աֆղանստանցի 30 աշխատակիցների ընտանիքներին տեղափոխել է Քաբուլի օդանավակայան՝ կարաբինյերների հսկողությամբ, որպեսզի պատրաստվեն տարհանմանը ։
Հաղորդվում էր, որ Հնդկաստանի կառավարությունը պատրաստել էր C-17 ինքնաթիռը՝ հնդկական դիվանագիտական ​​անձնակազմին տարհանելու համար, սակայն ակնկալում էր, որ Թալիբանը ավելի երկար ժամանակ կպահանջի Քաբուլը գրավելու համար ։
Աֆղանստանի ներքին գործերի նախարարությունը հայտարարություն է տարածել, որ Աֆղանստանի նախագահ Աշրաֆ Հանին որոշել է հրաժարվել իշխանությունից, և կձևավորվի ժամանակավոր կառավարություն՝ «Թալիբան» շարժման ներկայացուցիչների գլխավորությամբ ։ Այս հայտարարությունից հետո մարտերը հանդարտվել են ։ Նաև հաղորդվել է, որ առավոտյան ժամը 11:17-ին Թալիբանի բանակցողները ժամանել են նախագահական պալատ՝ իշխանության փոխանցումը սկսելու համար ։ Չնայած բանակցությունները լարված են եղել, կառավարությունը հայտարարել է ապստամբներին խաղաղ ճանապարհով Քաբուլը հանձնելու պատրաստակամության մասին  և խաղաղ բնակիչներին կոչ է արել հանգստություն պահպանել ։
Ծանոթագրություններ
Կատեգորիա:Աֆղանստանի Ժողովրդավարական Հանրապետություն Կատեգորիա:Աֆղանստանի քաղաքականություն Կատեգորիա:2021 հակամարտություններ
Բերնովո (գյուղ, Կելմենցիի շրջան)
Բերնովո (Бернове), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Բերնովո գյուղում բնակվում էր 1 125 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կելմենցիի շրջանի բնակավայրեր Կատեգորիա:Ուկրաինայի գյուղեր
Սոս Հայրապետյան
Կենսագրություն
Սոս Հայրապետյանի առաջին զբաղմունքը եղել է ֆուտբոլը, իսկ մականախաղով լրջորեն սկսել է զբաղվել միայն 17 տարեկանում՝ 1976-ին։ Արդեն մի քանի տարի անց նա դարձավ իր խաղային դիրքում խորհրդային լավագույն խաղացողներից մեկը։ Մարզական կարիերան սկսել է 1978-ին՝ Սվերդլովսկի ԲՄԱ-ում ։ 1978 և 1979 թվականներին ԲՄԱ-ի կազմում երկու անգամ դարձել է ԽՍՀՄ առաջնության արծաթե մեդալակիր, իսկ 1980-ին առաջին անգամ՝ ԽՍՀՄ չեմպիոն։ 1981 - 1987 թվականներին հանդես է եկել Ալմա Աթայի «Դինամոյում»։ Այդ տարիներին նա 7 անգամ դարձել է ԽՍՀՄ չեմպիոն, չորս անգամ նվաճել է երկրի գավաթը և երկու անգամ Եվրոպական չեմպիոնների գավաթը։ 1988 - 1992 թվականներին խաղացել է Հրազդանի «Հրազդան» թիմի կազմում։
1978 - 1991 թվականներին Հայրապետյանն ընդգրկվել է Խորհրդային Միության հավաքականի կազմում։ Այդ տարիներին հավաքականը հասել է իր պատմության ընթացքում ամենամեծ հաջողությունների։ 1980-ին դարձել է Օլիմպիական խաղերի բրոնզե մեդալակիր, 1981-ին՝ Միջմայրցամաքային գավաթի հաղթող, իսկ 1983-ին եզրափակիչ խաղում միայն հետխաղյա տուգանային հարվածներով զիջել է Եվրոպայի չեմպիոնի կոչումը։ Հետագայում ԽՍՀՄ հավաքականի մարզիչ Էդուարդ Այրիխը նշել է իր թիմի պաշտպանական գծի վստահ խաղը, հատկապես առանձնացնելով Ֆարիտ Զիգանգիրովի և Սոս Հայրապետյանի անսխալ խաղը ամբողջ մրցաշարի ընթացքում ։ 1984-ին ԽՍՀՄ քաղաքական ղեկավարության՝ Լոս Անջելեսի խաղերը բոյկոտելու մասին որոշման պատճառով ԽՍՀՄ հավաքականը չմասնակցեց 1984-ի օլիմպիադային, սակայն դարձավ «Բարեկամություն-84» մրցաշարի հաղթող, ինչի համար թիմի բոլոր խաղացողներին, այդ թվում և՝ Սոս Հայրապետյանին, շնորհվեց ԽՍՀՄ սպորտի վաստակավոր վարպետի կոչում։ 1988-ին Հայրապետյանը ԽՍՀՄ հավաքականի, իսկ 1992-ին՝ ԱՊՀ-ի միացյալ հավաքականի կազմերում մասնակցել է Սեուլի և Բարսելոնայի օլիմպիական խաղերին։
1992-ին Հայրապետյանը տեղափոխվեց Գերմանիայի Համբուրգ քաղաք և մինչև 2004 թվականը խաղաց տեղի «Uhlenhorster Hockey Club» («UHC») ակումբի կազմում։ 2004-ին, այդ ակումբի կողմից Գերմանիայի առաջնության արծաթե մեդալները նվաճելուց հետո, անցավ մարզչական աշխատանքի ։ Նա նաև օգնում է իր որդուն՝ ֆուտբոլի Հայաստանի ազգային հավաքականի խաղացող Լևոն Հայրապետյանին ։
Աղբյուրներ
Կատեգորիա:Հայ մարզիկներ Կատեգորիա:Հայ մականորդներ Կատեգորիա:1959 ծնունդներ Կատեգորիա:Սեպտեմբերի 12 ծնունդներ Կատեգորիա:Երևան քաղաքում ծնվածներ Կատեգորիա:Խորհրդահայեր
Աթան (գետ)
Աթան, գետ Հայաստանի Լոռու մարզում, Մարց գետի վերին հոսանքի ձախ վտակը։ Սկիզբ է առնում Բովաքարի լեռներից և Աթան գյուղից հարավ-արևմուտք միախառնվում մայր գետին։ Երկարությունը 9 կմ ։
Ծանոթագրություններ
Կատեգորիա:Լոռու մարզի գետեր
My Heart Is Refusing Me
«My Heart Is Refusing Me», շվեդ երգչուհի Լորինի երգն է, որը թողարկվել է 2011 թվականի փետրվարի 27-ին Warner Music Sweden լեյբլի կողմից։ Երգի հեղինակներն են Մոհ Դենեբին, Բյորն Դյուպսթրոմը և Կորինը։
Երգը ընդգրկվել է Լորինի՝ Heal դեբյուտային ալբոմում։
Արտաքին հղումներ
Կատեգորիա:2011 սինգլներ
Մակսիմովո (այլ կիրառումներ)
Մակսիմովո, կարող է վերաբերել՝
Տկոցա
Տկոցա (ტკოცა), գյուղ Վրաստանում։ Գտնվում է Շիդա Քարթլի մարզի Խաշուրի շրջանում ։
Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Խաշուրից հեռու է 23 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 487 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խաշուրի շրջանի գյուղեր
Աղա Դավա
Աղա Դավա, գյուղ Արևմտյան Հայաստանում, Էրզրումի վիլայեթի Խամուրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Mesa Airlines
Mesa Airlines, Ամերիկայի խոշորագույն ավիաընկերություններից մեկը, որը իրականացնում է հիմնականում միջազգային չվերթներ։ Ավիաընկերությունը հիմնադրվել է 1980 թվականին։ Ընկերությունը 1981 թվականի հունիսի 29֊ին միացավ Mesa Air Group֊ի հետ, և սկսեցին համատեղ չվերթներ իրականացնել։ Ավիաընկերությունը իր բոլոր չվերթները իրականացնում է Դենվեր միջազգային օդանավակայանից ։
Կաբսա
Կաբսա (كبسةكبسة‎ kabsah), բրնձով և մսով պատրաստվող ուտեստ։ Այս ուտեստն ի հայտ է եկել Սաուդյան Արաբիայում, որտեղ համարվում է ազգային ուտեստ։ Չնայած այն հանգամանքին, որ կաբսան համարվում է Սաուդյան Արաբիայի բնիկների ուտեստը, այն հաճախ պատրաստում են նաև այնպիսի պետություններում, ինչպիսիք են՝ Եմենը, Պաղեստինը, Հորդանանը, Քաթարը, Օմանը, Արաբական Միացյալ Էմիրությունները, Բահրեյնը, Իրաքը և Քուվեյթը։ Պարսից ծոցի պետությունների մեծ մասում ուտեստը հայտնի է որպես մակբուս (makbūs) (مكبوسمكبوس‎):
Mesa Airlines
Պատմություն
Ավիաընկերությունը հիմնադրվել է 1980 թվականին, Ամերիկայի կառավարության կողմից։ 1982 թվականին ավիաընկերությունը սկսեց իրականացնել միջազգային չվերթներ։ Ավիաընկերության առաջին անվանումն է եղել Mesa Air Shuttle։ 1992 թվականին ավիաընկերությունը պայմանագիր կնքեց America West֊ի հետ, և սկեց չվերթներ իրականացնել։ 1997 թվականին ավիաընկերությունը ստացավ Bombardier CRJ ինքնաթիռը, և սկսեց չվերթներ իրականացնել դեպի Կանադա ։ 1997 թվականի վերջին, ավիաընկերությունը սկսեց շահագործել de Havilland Canada Dash 8-200 ինքնաթիռը, և սկսեց տարածաշրջանային չվերթներ իրականացնել։ 2005 թվականի սեպտեմբերի 16֊ին ավիաընկերությանը միացավ US Airways֊ը։
Կաբսա
Բաղադրիչներ
Կաբսա ուտեստը սովորաբար պատրաստվում է երկար հատիկավոր բրնձից, այնպիսին, ինչպիսին բասմաթի տեսակն է (երկար հատիկավոր բրնձի բուրումնավետ տարատեսակ է), մսից, բանջարեղենից և համեմունքների խառնուրդից։ Գոյություն ունեն կաբսա ուտեստի բազմաթիվ տեսակներ, որոնցից յուրաքանչյուրն ունի իր առանձնահատկությունները։ Ուտեստի համար վաճառվում են հատուկ պատրաստված համեմունքային խառնուրդներ։ Դրանք ունեն տարբեր ֆիրմային անվանումներ։ Պատրաստի խառնուրդները խոհարարներին թույլ են տալիս կրճատելու ուտեստի պատրաստման ժամանակը, սակայն պատրաստված ուտեստի համը կարող է տարբերվել ավանդականից։ Ուտեստին նշանակալի համ են հաղորդում օգտագործվող համեմունքները։ Դրանց թվին են պատկանում՝ սև պղպեղը, մեխակը, հիլը, շաֆրանը, դարչինը, չորացրած լայմը, դափնու տերևը և մշկընկույզը.
Mesa Airlines
Դուստր կազմակերպություններ
Ավիաընկերությունը ունի դուստր ավիաընկերություններ, դրանցից են՝
Կաբսա
Բաղադրիչներ
Ուտեստի հիմնական բաղադրիչը միսն է։ Օգտագործվում է հավի, այծի, ոչխարի, ուղտի, տավարի, ձկան և ծովախեցգետնի միս։ Հավի մսով machbūs պատրաստելու համար անհրաժեշտ է մեկ ամբողջական հավ։ Համեմունքները, բրինձը և միսը կարող են ունենալ այնպիսի հավելումներ, ինչպիսիք են՝ նուշը, մայրի ծառի ընկույզները, գետնընկույզը, սոխը և չամիչը ։ Ուտեստը մատուցվում է տաք վիճակում, տոմատի սոուսի հետ միասին։
Mesa Airlines
Չվերթ
2008 թվականի մայիսին ավիաընկերության չվերթը բաղկացած էր 163 ինքնաթիռներից։
Կաբսա
Պատրաստման տեխնոլոգիա
Կաբսայի համար նախատեսված միսը կարելի է տարբեր կերպ պատրաստել։ Մսի մենամեծ տարածում ունեցող եղանակը մանդին է։ Այս հնագույն տեխնոլոգիան սկիզբ է առել Եմենում. այս դեպքում հողի մեջ փորված խորը փոսի մեջ տապակվում էր միսը։ Պատրաստման մեկ այլ եղանակ է մասբին (mathbi), երբ միսը պատրաստվում է հարթ քարերի վրա՝ գրիլի նման։ Երրորդ մեթոդը madghūt-ն է, որը ենթադրում է մսի պատրաստումը թավայի կամ կաթսայի մեջ։
Mesa Airlines
Արտաքին հղումներ
Կատեգորիա:ՆԱՍԴԱՔ-ում ցուցակված ընկերություններ
Կաբսա
Պատրաստման տեխնոլոգիա
Ուտեստը սովորաբար ուտում են ձեռքով, մեծ ճաշամանից։
Արտաքին հղումներ
Կատեգորիա:Ուտեստներ այբբենական կարգով Կատեգորիա:Բրնձով ուտեստներ Կատեգորիա:Խոհանոց Կատեգորիա:Արաբական խոհանոց Կատեգորիա:Իրանական խոհանոց Կատեգորիա:Լևանտական խոհանոց Կատեգորիա:Հորդանական խոհանոց Կատեգորիա:Պաղեստինյան խոհանոց Կատեգորիա:Համաշխարհային խոհանոց Կատեգորիա:Արաբական մշակույթ
(7404) 1988 AA5
(7404) , աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 13-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,795206 ա. մ., առավելագույնը մոտենում է 2,0036 ա. մ. հեռավորության վրա և հեռանում 3,5868 ա. մ. ։ Արեգակի շուրջ մեկ ամբողջական պտույտ է կատարում 1706,94 երկրային օրվա ընթացքում, իր ուղեծրով շարժվելով միջինում 0,210903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,58° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջոն Դեյվիդ Վաշինգտոն
Ջոն Դեյվիդ Վաշինգտոն (John David Washington, ), ամերիկացի դերասան և նախկին ամերիկյան ֆուտբոլիստ։
Վաղ կյանք և կարիերա
Ջոն Դեյվիդ ծնվել է 1984 թվականի հուլիսի 28-ին Լոս Անջելեսում` դերասան Դենզել Վաշինգտոնի և դերասանուհի Փոլետա Վաշինգտոնի ընտանիքում։ Ունի երկու քույր և մեկ եղբայր ։ Ջոն Դեյվիդն իր դերասանական առաջին քայլերը արել է 1992 թվականին՝ նկարահանվելով հոր մասնակցությամբ «Malcolm X» ֆիմում ։
Դպրոցական տարիներին ամերիկյան ոճի ֆուտբոլով զբաղվելուց հետո, 2006 թվականին նա սկսեց իր պրոֆեսիոնալ կարիերան ։ Մի քանի ակումբում խաղալուց հետո, 2012 թվականին նա ավարտեց ֆուտբոլային կարիերան և սկսեց զբաղվել դերասանությամբ ։ Ջոն Դեյվիդը իր առաջին մեծ դերը ստացավ 2013 թվականին «Ballers» սերիալում, որի պրեմիերան կայացավ 2015 թվականին HBO հեռուստաալիքով։ Նա այդ սերիալում մարմնավորում է ֆուտբոլիստ Ռիկի Ջերեթի կերպարը ։
Արտաքին հղումներ
Կատեգորիա:Ամերիկացի ամերիկյան ֆուտբոլիստներ Կատեգորիա:Ամերիկացի դերասաններ Կատեգորիա:Ամերիկացի տղա երեխա դերասաններ
Շենգավիթ (բնակատեղի)
Շենգավիթի կառույցները վկայում են ինչպես շինարարական դարավոր ավանդույթների հարատևման, այնպես էլ շինարարության ու պրիմիտիվ ճարտարապետության որոշակի առաջընթացի մասին։ Ի տարբերություն 5-րդ-4-րդ հազարամյակների կառույցների, Շենգավիթի կացարանները բավական ընդարձակ են ու բարեկարգ։ Շինարարական աղյուսը ստանում է ավելի հաստատուն ձև և ստանդարտ չափեր, քարե շեմեր և աստիճաններ ունեցող մուտքերը զետեղվում են գերազանցապես արևելյան կողմում, հատակները պատրաստվում են մանր կոպիճի համակենտրոն շարվածքով, ապա ծեփվում կամ աղյուսապատվում են, պատերը դրսից ու ներսից հարդարվում են նուրբ կավե շփոթով, կացարանի շրջագծով մեկ պատրաստվում են աղյուսե նստարաններ ու մահիճներ, կացարանի կենտրոնում, որպես կանոն զետեղվում է բարձրարվեստ պաշտամունքային օջախը, այլ մասերում շինվում են քարե օջախներ և այլն, և այլն։
Կլոր կացարաններն ունեին կոնաձև, իսկ նրանց կից կառույցները՝ տափակ տանիքներ։ Բնակարանային նման կոմպլեքսների հայտնաբերումը Գառնիում, Էլարում, Քաղսիում, Արմավիրի Մոխրաբլուրում և այլուր գալիս է հաստատելու, որ Շենգավիթի կառուցողական արվեստը համատարած երևույթ էր ժամանակակից ողջ Հայաստանի համար, որի հիմքում ընկած էին Հայկական լեռնաշխարհի և Առաջավոր Ասիայի 6-4-րդ հազարամյակների կառուցողական արվեստի սկզբունքներն ու տեխնիկական հմտությունը։
Այդուհանդերձ, Հայաստանի, Վրաստանի, Առաջավոր Ասիայի տարբեր մարզերի միաժամանակյա կառույցներից ի հայտ են բերում մի շարք յուրահատուկ գծեր, որոնք, ըստ երևույթին, էթնիկական աշխարհագրական կամ բնակլիմայական տարբեր պայմանների ցուցանիշներ են։ Հատկանշական է, օրինակ, որ Վրաստանում հայտնաբերված են նույն դարաշրջանի և նույն մշակույթին պատկանող կացարանները գերազանցապես քառակուսի են, ունեն տափակ ծածկ, հում աղյուսից կամ հյուսածո հիմնակմախքից պատրաստված պատեր (Քվացխելենի, Գուդաբերտղա-Ցիխիս-գորա, Ամիրանիս-գորա և այլն)։
Աղբյուրներ
Կատեգորիա:Շենգավիթի հնագույն բնակավայրեր Կատեգորիա:Նախնադարյան Հայաստան
Նովատոր (գյուղ, Վելիկոուստյուգսկի շրջան)
Նովատոր (Новатор), գյուղ Ռուսաստանի Վոլոգդայի մարզի Վելիկոուստյուգսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլոգդայի մարզի Վելիկոուստյուգսկի շրջանի բնակավայրեր
Մարեբե
Մարեբե  (Marebbe), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 2684 մարդ (2004 թվականի տվյալներով)։ Խտությունը կազմում է 17 մարդ/կմ²։ Տարածքը 161 կմ² է։ Փոստային ինդեքս` 39030։ Հեռախոսային կոդ` 0473։
Ժողովրդագրություն
Բնակչության աճ
Արտաքին հղումներ
Կատեգորիա:Իտալիայի բնակավայրեր
Օդիսեյ Դիմիտրիադի
Դմիտրիադի Օդիսեյ Աքիլլեսի (ოდისეი დიმიტრიადი, ), վրաց խորհրդային դիրիժոր, ԽՍՀՄ ժողովրդական արտիստ (1958)։
Կենսագրություն
Ավարտել է Թբիլիսիի (1930) և Լենինգրադի (1936) կոնսերվատորիաները։
1947-1952 թվականներին եղել է Վրացական ԽՍՀ սիմֆոնիկ նվագախմբի, 1952-1965 թվականներին՝ Վրացական օպերայի և բալետի թատրոնի գլխավոր դիրիժոր, 1965 թվականից՝ Մոսկվայի Մեծ թատրոնի դիրիժոր։
Կիևո-Ալեկսանդրովսկոե
Կիևո-Ալեկսանդրովսկոե (Києво-Олександрівське), գյուղ Ուկրաինայի Նիկոլաևի մարզի Վեսելինովոյի շրջանում։
Օդիսեյ Դիմիտրիադի
Կենսագրություն
Վրացական օպերայի և բալետի թատրոնում մասնակցել է օպերաների բեմադրություններին։ Համերգներում (Մոսկվա, Լենինգրադ, Երևան և այլուր) կատարել է նաև Ալեքսանդր Սպենդիարյանի, Սերգեյ Բալասանյանի, Էդվարդ Միրզոյանի, Ալեքսանդր Հարությունյանի, Ղազարոս Սարյանի գործերը։
Կիևո-Ալեկսանդրովսկոե
2001 թվականի տվյալներով Կիևո-Ալեկսանդրովսկոե գյուղում բնակվում էր 107 մարդ։ Բնակավայրը զբաղեցնում է 0,33 կմ²։
Օդիսեյ Դիմիտրիադի
Ծանոթագրություններ
Կատեգորիա:Խորհրդային դիրիժորներ Կատեգորիա:ԽՍՀՄ ժողովրդական արտիստներ Կատեգորիա:Թբիլիսիի պատվավոր քաղաքացիներ Կատեգորիա:Վրացի կոմպոզիտորներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Վրացական ԽՍՀ ժողովրդական արտիստներ Կատեգորիա:Ռուս կոմպոզիտորներ Կատեգորիա:Պատվո շքանշանի ասպետներ (Վրաստան)
Կիևո-Ալեկսանդրովսկոե
Արտաքին հղումներ
Կատեգորիա:Ուկրաինայի Նիկոլաևի մարզի Վեսելինովոյի շրջանի բնակավայրեր Կատեգորիա:Ուկրաինայի գյուղեր
Կարել Կոսիկ
Կարել Կոսիկ (Karel Kosík, 26 հունիսի, 1926, Պրահա, Չեխոսլովակիա — 21 փետրվարի, 2003, Պրահա, Չեխիա), չեխ փիլիսոփա-նեոմարքսիստ, հումանիստ, սոցիոլոգ, պատմաբան։ Կողմ է հանդես եկել «Պրահայի գարնանը» և եղել է ձախ քաղաքական ուժերի կողմնակից։ Համագործակցել է Հարավսլավիայի մարքսիստական դպրոցի հետ, հումանիստական մարքսիզմի ներկայացուցիչ է Իվան Սվիտակի հետ միասին։
Կենսագրություն
Կարել Կոսիկը ծնվել է 1926 թ. հունիսի 26-ին Պրահայում, Չեխոսլովակիա։ Այնտեղ 1945 թվականին ավարտել է գիմնազիա և ընդունվել Կարլի համալսարանի փիլիսոփայության ֆակուլտետ։ 1947-1949 թվականներին սովորել է Մոսկվայի պետական համալսարանի ու Լենինգրադի համալսարանի փիլիսոփայության ֆակուլտետներում։
1943 թ. սեպտեմբերի 1-ից մինչ 1944 թվականի նոյեմբերի 17-ին գեստապոյի կողմից ձերբակալվելը եղել է կոմունիստական ընդհատակյա «Ավանգարդ» (Předvoj) խմբի անդամ և «Երիտասարդության մարտը» (Boj mladých) անլեգալ ամսագրի գլխավոր խմբագիրը։ Ձերբակալությունից հետո ենթարկվել է տևական հարցաքննությունների ու տանձանքների, իսկ 1945 թվականի հունվարի 30-ից մինչև մայիսի 5-ը գտնվել է Տերեզին համակենտրոնացման ճամբարում։
1953 թվականից եղել է Չեխոսլովակիայի ԽՍՀ Գիտությունների ակադեմիայի փիլիսոփայության բաժանմունքի անդամ։1968 թվականից մինչ 1970 թվականը եղել է Պրահայի Կարլի համալսարանի պրոֆեսոր։ 1968-1969 թվականներին եղել է Չեխեսլովակիայի Կոմունիստական կուսակցության անդամ։ Կուսակցության շարքերից հեռացվել է 1970 թվականին։ Այդ ժամանակ էլ ստիպված է եղել հեռանալ նաև համալսարանից։ Մինչ 1986 թվականը նրա հովածներն ու գրքերը չէին հրատարակվում։
1990 թվականին վերկանգնվել է համալսարանում, իսկ 1992 թվականին՝ Չեխիայի Հանրապետության Գիտությունների ակադեմիայում։
Ընտանիք
Ամուսնացած է եղել հայտնի փիլիսոփա ու գրականության տեսաբան Ռուժենա Գրեբենիչկովայի հետ։ Ունեցել են երկու որդի (Անտոնին ու Ստեֆան) և դուստր (Իրենա)։
Աշխատություններ
Կարել Կոսիկը համարում էր, որ փիլիսոփայությունը անհրաժեշտ մարդկային գործունեություն է, քանզի «միտքը չի կարող հանգստանալ»։ 1970-ական թվականների կեսերին Կարել Կոսիկը Ժան Պոլ Սարտրին նամակ է գրում Չեխոսլավակիայում սկսվող նորմալիզացիայի մասին։ 1992 թ. գրում է էսսե, որում հանդես է գալիս երկրի բաժանման դեմ։ 2000 հանդես է գալիս Հարավսլավիայում պատերազմը դադարեցնելու պահանջով։
1963 թ. գրված «Կոնկրետի դիալեկտիկան» (Dialektika konkrétního) իր փիլիսոփայական հայտնի աշխատության մեջ Կարել Կոսիկն առաջարկում է Հայդեգերի ֆենոմենոլոգիայի ու Մարքսի գաղափարների նոր սինթեզ։ Ավելի ուշ շրջանի իր աշխատություններում նա խիստ քննադատության էր ենթարկում ժամանակակից կապիտալիստական հասարակութունը։
Արտաքին հղումներ
Կատեգորիա:Չեխ փիլիսոփաներ Կատեգորիա:Չեխ պատմաբաններ Կատեգորիա:20-րդ դարի փիլիսոփաներ Կատեգորիա:Երկրորդ համաշխարհային պատերազմի մասնակիցներ Կատեգորիա:Կարլի համալսարանի շրջանավարտներ Կատեգորիա:Չեխ հումանիստներ
Շաքի-Զաքաթալայի տնտեսական շրջան
Շաքի-Զաքաթալայի տնտեսական շրջան (Şəki-Zaqatala iqtisadi rayonu), Ադրբեջանի տնտեսական շրջաններից մեկը, որը զբաղեցնում է 8,96 հազար կմ² և ներառում է Բայլականի, Գախի, Գաբալայի, Օղուզի, Զաքաթալայի և Շաքիի վարչական շրջանները ու զբաղեցնում է երկրի պաշտոնական տարածքի 10,3%-ը։
Լեոնարդո ԴիԿապրիո
Լեոնարդո Վիլհելմ ԴիԿապրիո (Leonardo Wilhelm DiCaprio, ), ամերիկացի կինոդերասան։ Առավել հայտնի ֆիլմերն են Ջեյմս Քեմերոնի «Տիտանիկ», Սթիվեն Սփիլբերգի «Բռնիր ինձ, եթե կարող ես», Մարտին Սկորսեզեի «Նյու Յորքի ավազակախմբերը», «Ավիատոր», «Հանգուցյալները», «Թակարդների կղզի», «Ուոլ սթրիթի գայլը», Քրիստոֆեր Նոլանի «Սկիզբ» և Բազ Լուրմանի «Մեծն Գեթսբին»։
== Վաղ տարիներ է հետո Լեոնարդո ԴիԿապրիոն ծնվել է 1974 թվականի նոյեմբերի 11-ին ։ Նա ունի իտալական, գերմանական և ռուսական արմատներ։ Լեոնարդոն ընտանիքի միակ երեխան է։ Ապագա դերասանը իր անունը ստացել է մոր շնորհիվ։ ԴիԿապրիոյի մայրը՝ Իրմելինը Իտալիայի թանգարաններից մեկում տեսել է Լեոնարդո դա Վինչիի ստեղծագործությունները և որոշել իր տղայի անունը դնել Լեոնարդո։ Երբ Լեոն դարձավ մեկ տարեկան, նրա ծնողները բաժանվեցին և նա մնաց մոր հետ։ Լեոն ստիպված էր ապրել Լոս Անջելեսի մի քանի թաղամասերում, քանի որ նրա մայրը մի քանի վայրերում էր աշխատում։
Վաղ կարիերա
Ինչպես հայտնի շատ դերասաններ, այնպես էլ ԴիԿապրիոն սկսել է իր կարիերան սերիալներում խաղալով։ Երբ Լեոն 14 տարեկան էր, որոշեց դառնալ դերասան և իր համար գործակալություն գտավ։ Գործակալների դուր եկավ նրա սանրվածքը և անունը։ Նա նկարահանվեց ավելի քան 30 գովազդներում և «Սանտա-Բարբարա», «Ռոզալին» և «Լեսսի նոր արկածները» սերիալներում։
1991-1995: Մուտք կինոյի ասպարեզ
ԴիԿապրիոյի առաջին ֆիլմը դարձավ «Ատամնավորները 3» կատակերգական սարսափ ֆիլմը։ 1991 թվականից նա նկարահանվեց «Հասակի հիվանդություններ» սերիալում, սակայն ստիպված եղավ լքել այն, որպեսզի խաղար Ռոբերտ Դե Նիրոյի հետ «Այդ տղայի կյանքը» ֆիլմում։ Ավելի ուշ՝ 1993 թվականին Լեոն Ջոնի Դեփի հետ նկարահանվեց Ինչն է անհանգստացնում Գիլբերտ Գրեյփին ֆիլմում, որը արժանացավ կինոքննադատների բարձր միավորներին։ Ֆիլմը 18-ամյա Լեոին բերեց Օսկարի և Ոսկե Գլոբուսի անվանակարգ։ Նրա հետագա դերերն էին «Արագ և մեռած»՝ Շերոն Սթոունի, Ջին Հեքմենի և Ռասսել Քրոուի հետ, «Ամբողջական խավարում», որտեղ նա մարմնավորում էր ֆրանսիացի գրող Արթյուր Ռեմբոին և «Բասկետբոլիստի Օրագրերը»՝ Մարկ Ուոլբերգի հետ։
1996-2001: Հիմնական հաջողություններ
1996 թ.-ին Լեոն նկարահանվեց Բազ Լուրմանի Ռոմեո + Ջուլիետա ֆիլմում Կլեր Դենսի հետ, որը նկարահանված է Ուիլյամ Շեքսպիրի համանուն պիեսի հիման վրա և հանդիսանում է ԴիԿապրիոյի հոր սիրած ֆիլմը։ Ռոմեո + Ջուլիետան Լեոյի առաջին ֆիլմն է, որը մեծ բյուջետ ունեցավ։ Ավելի ուշ նա կրկին նկարահանվեց Ռոբերտ Դե Նիրոյի հետ «Մարվինի սենյակը» դրամայում։ Ֆիլմում նկարահանվել են նաև Դայան Քիթոնը և Մերիլ Սթրիփը։ Լեոն համաշխարհային ճանաչում ստացավ նկարահանվելով Ջեյմս Քեմերոնի Տիտանիկ ֆիլմում՝ Քեյթ Ուինսլեթի հետ։ Սկզբնապես ԴիԿապրիոն ցանկանում էր հրաժարվել Ջեք Դոուսոնի դերից, սակայն Քեմերոնը նրա դերասանական տաղանդի վրա չէր կասկածում ։ Ֆիլմը ունեցավ հսկայական հաջողություններ, դառնալով այդ տարվա մշակութային ամենաքննարկվող թեման։ Դրա շնորհիվ «People» ամսագիրը Լեոին ընդգրկեց աշխարհի 50 ամենագեղեցիկ մարդկանց ցուցակի մեջ և նա դարձավ Հոլիվուդի ամենաբարձր վարձատրվող դերասաններից մեկը։ Ֆիլմը ստացավ 11 Օսկար, սակայն Լեոն ներկայացված չէր «Լավագույն դերասան» անվանակարգում, որն էլ դարձավ իսկական սկանդալ Օսկարի մրցանակաբաշխության համար։ Ավելի քան 200 երկրպագուներ բողոք ներկայացրեցին մրցանակաբաշխության կազմակերպիչներին, իսկ անձամբ Լեոն ներկա չգտնվեց այնտեղ ։ Չնայած դրա ԴիԿապրիոն ներկայացվել էր Ոսկե Գլոբուս մրցանակաբաշխությանը։ 1998 թ.-ին Լեոն նկարահանվեց Վուդի Ալենի «Հայտնին» և «Երկաթե դիմակով մարդը» ֆիլմերում, որտեղ մարմնավորում էր ֆրանսիացի արքա Լյուդովիկոս XIV-ին և նրա երկվորյակ եղբորը՝ Ֆիլիպին։ ԴիԿապրիոյի հաջորդ նախագիծը եղավ արկածային դրամա «Լողափը», որը նկարահանված է Ալեքսա Գարլենդայի համանուն վեպի հիման վրա։ Սակայն ֆիլմը հաջողություն չունեցավ ոչ միայն կինովարձույթում, այլև կինոքննադատների հարցում։
2002-2007: Քննադատների գովեստ
2000-ական թվականներին ԴիԿապրիոյին առաջարկել էին նկարահանվել «Ամերիկացի խելագար» ֆիլմում, սակայն Պատրիկ Բետմանի դերը անցավ Քրիստիան Բեյլին։ Բացի այդ նա նաև կարող էր մարմնավորել Փիթեր Փարքերի կերպարը Սարդ մարդը սուպերհերոսական ֆիլմում, բայց դերը անցավ Լեոյի լավագույն ընկերոջը՝ Թոբի Մագուաերին։ 2002 թ.-ին ԴիԿապրիոյի առաջին դերը դարձավ Սթիվեն Սփիլբերգի «Բռնիր ինձ եթե կարող ես», որտեղ նրա խաղընկերն էր Թոմ Հենքսը։ Ֆիլմը պատում է Ֆրենք Էբիգնեյլի մասին, ով հայտնի է իր ոչ պարկեշտ արարքներով ոստիկանների հանդեպ։ Այն Լեոյի համար դարձավ կոմերցիոն ֆիլմ և բարձր գնահատականի արժանացավ քննադատների կողմից։ Այն դերասանին դերեց Ոսկե Գլոբուսի 3-րդ թեկնածությունը։
2002 թվականին Լեոն նկարահանվեց հանրահայտ ռեժիսոր Մարտին Սկորսեզեի «Նյու Յորքի ավազակախմբերը» ֆիլմում։ Ֆիլմը պատմում է բնիկ ամերիկացիների և էմիգրանտների միջև տեղի ունեցած բախման մասին, որը տեղի է ունեցել Նյու-Յորքում։ Սկզբնապես Սկորսեզեն ցանկանում էր վաճառել իր միտքը, սակայն երբ Լեոն հետաքրքրվեց ֆիլմով, նա որոշեց նկարահանել այն։ Ֆիլմը նկարահանվեց 147 տարբեր վայրերում, իսկ նկարահանումները տևեցին ընդամենը 52 օր։ ԴիԿապրիոն բարձր գնահատականի արժանացավ քննադատների կողմից, սակայն նա մնաց Դանիել Դեյ-Լյուիսի ստվերի ետևում, քանի որ վեջինիս խաղը ավելի բարձր գնահատվեց։
«Նյու Յորքի ավազակախմբերը» ֆիլմից հետո Մարտին Սկորսեզեն և ԴիԿապրիոն նկարահանեցին իրենց համատեղ երկրորդ ֆիլմը՝ «Ավիատորը»։ Ֆիլմը պատմում է հայտնի բիզնեսմեն Հովարդ Հյուզի մասին, որի դերը Լեոին բերեց Ոսկե Գլոբուս ևս մեկ Օսկարի թեկնածություն։
2006 թվականին Լեոն նկարահանվեց միանգամից երկու հաջողություն ունեցած ֆիլմերում։ Առաջինը՝ Արյունոտ ադամանդ ֆիլմում մաքսանենգ Դենի Արչերի դերում, ով փորձում էր գտնել ադամանդ։ Ֆիլմի գործողությունները կատարվում էին 1999 թվականի Քաղացիական պատերազմի ժամանակ։ Լեոյի խաղընկերներն էին՝ Ջիմին Հոնսին և Ջենիֆեր Քոնելին։ Ֆիլմը ԴիԿապրիոյին բերեց հաջորդ Օսկարի և Ոսկե Գլոբուսի առաջադրումը։ Երկրորդ ֆիլմը «Հանգուցյալները» քրեական դրաման էր, որը արդեն Մարտին Սկորսեզեյի հետ երրորրդ աշխատանքն էր։ Լեոն մարմնավորել էր ոստիկան Ուիլյամ Քոսթիգանի կերպարը, ով իր ինքնությունը թաքցնելով մուտք է գործել իռլանդական մաֆիա։ Ֆիլմը բարձր արձագանքի արժանացավ կինոքննարդատների կողմից և ԴիԿապրիոյին բերեց Ոսկե Գլոբուսի և BAFTAի մրցանակ։ Ֆիլմում նրա խաղընկերներն էին Մեթ Դեյմոնը, Ջեք Նիկոլսոնը և Մարկ Ուոլբերգը։
2008-2012
2008 թվականի՝ նրա մասնակցությամբ առաջին ֆիլմը՝ «Ստի մարմինը» ֆիլմն էր, որտեղ նա մարմնավորում է ԿՀՎ-ի գործակալի։ Ֆիլմի համար Լեոն շականակագույն ներկեց իր մազերը և նույն գույնի ոսպնյակներ դրեց։ Ֆիլմի ծախսերը 67.5 միլիոն դոլար է, իսկ շահույթը ավելի քան 115 միլիոն դոլար։ Այն նաև ԴիԿապրիոյին բերեց հերթական Ոսկե Գլոբուսի անվանակարգը։
Նույն թվականի երկրորդ ֆիլմը Փոփոխությունների ճանապարհը դրաման է՝ Ռիչարդ Յաթսի համանուն վեպի հիման վրա, որը նրա և Քեյթ Ուինսլեթի երկրորդ համատեղ ֆիլմն է։ Ռեժիսորը Սեմ Մենդեսն է։ Դրաման Տիտանիկի նման սիրո պատմություն է, սակայն վերջում Լեոյի փոխարեն Քեյթն է մահանում։ Ֆիլմի շնորհիվ Լեոն յոթերորդ անգամ ներկայացվեծ Ոսկե Գլոբուս մրցանակին։
2010 թվականին Լեոն կրկին աշխատեց Մարտին Սկորսեզեյի հետ այս անգամ հոգեբանական թրիլլերում՝ Թակարդների կղզի ֆիլմում, որը նկարահանված է Դեննիս Լիհեյնի համանուն վեպի վրա։ Լեոն մարմնավորում էր ԱՄՆի մարշալ Էդվարդ «Թեդի» Դենիելսին։ Ֆիլմը հավաքեց 294 միլիոն դոլար and became Scorsese's highest-grossing film worldwide. , որը դարձավ Սկորսեզեյի ամենաբարձր շահույթ ունեցող ֆիլմերից մեկը։
2010 թվականին նկարահանված Քրիստոֆեր Նոլանի Սկիզբ ֆիլմը գիտաֆանտաստիկ թրիլերը դարձավ Լեոյի «այցեքարտը»։ Ֆիլմը երազների մասին է և ԴիԿապրիոն մարմնավորում է Դոմ Քոբբի կերպարը, ով պրոֆեսիոնալ «գող» է։ Նա PASIV սարքի միջոցով կարողանում է մուտք գործել մարդկանց երազների մեջ և ընդունակ է գողանալ մտքեր սեփական նպատակների համար։ Սակայն ինչպես սովորական մարդիկ այնպես էլ Քոբբը իր գաղտնիքները ունի։ Ֆիլմը բարձր գնահատականների է արժանացել կինոքննադատների կողմից և շահույթը հասել է 825 միլիոն դոլարի։
2011 թվականին նկարահանվեց Ջ. Էդգար կենսագրական քրեական ֆիլմում, որտեղ մարմնավորում էր ՀՖԲ-ի տնօրեն Ջոն Էդգարին։ ԴիԿապրիոյի հաջորդ ֆիլմը Քվենտին Տարանտինոյի «Ազատագրված Ջանգոն» վեստեռնն էր։ Սա Լեոյի առաջին ֆիլմն է, որտեղ նա մարմնավորում է չարագործի՝ Քելվին Քենդիին։ Ֆիլմը նրան բերեց հերթական Ոսկե Գլոբուսի անվանակարգը։
2013-ներկա
2013 թվականին ԴիԿապրիոն նկարահանվեց Բազ Լուրմանի «Մեծն Գեթսբին» դրամայում, որը Ֆրենսիս Սքոթ Ֆիցջերալդի համանուն վեպի էկրանավորումն է։ Ֆիլմի պրեմիերան տեղի ունեցավ 2013 թ.-ի Մայիսի 10-ին։ Այստեղ Լեոն մարմնավորում է Ջեյ Գեթսբիի կերպարը, որը գովեստի արժանացավ կինոքննադատների կողմից։
Նույն թվականի հաջորդ ֆիլմը Ուոլ Սթրիթի գայլը կենսագրական կատակերգությունն է, որը Մարտին Սկորսեզեյի հետ հինգերորդ աշխատանքն է։ Ֆիլմը պատմում է ԱՄՆ-ի ամենահայտնի բիզնեսմեններից մեկի՝ Ջորդան Բելֆորտդի մասին և նրա կյանքում կատարած սխալների մասին։ Լեոն ֆիլմի համար ստանում է Ոսկե Գլոբուս «Լավագույն կատակերգական դերասան» անվանակարգում և 5-րդ անգամ ներկայացվում Օսկար մրցանակի։
Անձնական կյանք
ԴիԿապրիոյի ամենամոտիկ ընկերը Թոբի Մագուայերն է, ում հետ նա ծանոթացել է «Ծնողներ» սերիալում։ Լեոն երկար ժամանակ է ինչ շփվում է դերասաններ Քեվին Քոննելլիի, Լուքաս Հասի և «Տիտանիկ» ու «Փոփոխությունների ճանապարհ» ֆիլմերում իր խաղընկերուհի Քեյթ Ուինսլեթի հետ։
Լեոյի անձնական կյանքը միշտ հանրության ուշադրության կենտրոնում է։ Նրան հաճախ նկատում են հայտնի մոդելների հետ։ Լեոն լուրջ հարաբերություններ է ունեցել բրազիլացի մոդել Ջիզել Բունդշենի հետ։ Նրանք հանդիպել են 2000-2005 թվականներին։ Դրանից հետո նա սկսեց հանդիպել իսրայելցի մոդել Բար Ռաֆայելիի հետ։ Նրանք ծանոթացել են 2005 թ.-ի նոյեմբերին Լաս Վեգասի երեկույթներից մեկի ժամանակ։ Զույգը միասին ճանապարհորդել է Իսրայել և հանդիպել նախագահի հետ։ Սակայն 2011 թվականին նրանք հայտարարեցին, որ բաժանվել են։
Ֆիլմագրություն
ԴիԿապրիոյի հայտնի ֆիլմերն են Ջեյմս Քեմերոնի «Տիտանիկ», Սթիվեն Սփիլբերգի «Բռնիր ինձ, եթե կարող ես», Մարտին Սկորսեզեի «Նյու Յորքի ավազակախմբերը», «Ավիատոր», «Հանգուցյալները», «Թակարդների կղզի», «Ուոլ Սթրիթի գայլը», Քրիստոֆեր Նոլանի «Սկիզբ» և Բազ Լուրմանի Ռոմեո + Ջուլիետա, «Մեծն Գեթսբին»։
Արտաքին հղումներ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:Օսկարակիրներ Կատեգորիա:Ամերիկացի բուսակերներ Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:BAFTA մրցանակի դափնեկիրներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Լավագույն դերասան Օսկարի մրցանակակիրներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղա երեխա դերասաններ
Լեոն Ռոբել
Կենսագրություն
Լեոն Ռոբելը ծնվել է 1928 թվականի փետրվարի 15-ին Փարիզում ։
Սորբոնում սովորել է դասական բանասիրություն և ռուսերեն։ 1952-1959 թվականներին ֆրանսիական լիցեյում դասավանդել է ռուսերեն ։
Եղել է ավագ դպրոցի թարգմանության պրոֆեսոր (1960—1970), Արևելյան լեզուների և մշակույթի (INALCO, Փարիզ) ազգային ինստիտուտի հաստիքային պրոֆեսոր (1964—1968), ներկայումս՝ վաստակավոր պրոֆեսոր։ 1970-1988 թվականներին եղել է Համեմատական պոետիկայի կենտրոնի տնօրեն (Պալիվանովի շրջանակ) INALCO-ի մոտ, որոնք գործել են միջազգային գիտական կոմիտեի հովանու ներքո ։
Լեոն Ռոբելը տարբեր տարիների եղել է Սորբոնի համալսարանի, Սլավոնական ուսումնասիրությունների համալսարանի, Պոետիկայի և ոճաբանության միջազգային կոմիտեի, Սլավոնագետների միջազգային կոմիտեի գիտական խորհրդի անդամ, ՅՈւՆԵՍԿՕ-ի սլավոնական ծրագրի փորձագետ, Սլավոնական մշակույթի ուսումնասիրման և տարածման միջազգային ասոցացիայի քարտուղար ։
Եղել է «Europe», «Համեմատական պոետիկայի տետրեր» ամսագրերի խմբագրական կոլեգիաներում, MEZUMA (Publications Langues O) գիտական սերիայի խմբագիր։
Գիտական հետաքրքրությունների ոլորտի մեջ մտնում են ռուսական և խորհրդային գրականությունները, ֆրանսիական պոեզիան, խորհրդային մշակույթը, լեզվաբանական պոետիկան, թարգմանության տեսությունը։
Թարգմանել է Մաքսիմ Գորկու ստեղծագործությունները, Ալեքսանդր Սոլժենիցինի արձակը, Սեմյոն Կիրսանովի, Անդրեյ Վոզնեսենսկու, Վլադիմիր Բուրիչի, Օլժաս Սուլեյմենովի բանաստեղծությունները։ Չուվաշական քնարերգության «Դաշտերի աչքերը» (Loeil des champs) անթոլոգիայի համակարգող, հիմնական թարգմանիչ, խմբագիր, հրատարակվել է 1996 թվականին ՅՈւՆԵՍԿՕ-ի հովանու ներքո։ Ռոբելի թարգմանությամբ հրատարակվել են ինը բանաստեղծական ժողովածուներ և Գենադի Այգիի էսսեների գիրքը ։
Արտաքին հղումներ
Կատեգորիա:Ֆրանսիացի բանաստեղծներ Կատեգորիա:Ֆրանսիացի գրականագետներ Կատեգորիա:Ֆրանսիացի լեզվաբաններ Կատեգորիա:Ֆրանսիացի թարգմանիչներ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի գիտնականներ
Մակսյուտովո (այլ կիրառումներ)
Մակսյուտովո, կարող է վերաբերել՝
Վարձու մարդասպանները
«Վարձու մարդասպանները» (Killers), 2010 թվականի ամերիկյան կինոկատակերգություն է։ Գլխավոր դերերում խաղում են Էշթոն Քաթչերը և Քեթրին Հեյգլը։ Մինչև 13 տարեկան երեխաներին, չի թույլատրվում ֆիլմը դիտել։
Սյուժե
Սփենսերը (Էշթոն Քաթչեր) պրոֆեսիոնալ մարդասպան է, ով կատարում է բարդ, հատկանշական առաջադրանքներ։ Մի անգամ, նա Նիցցայում հանդիպում է Ջենին (Քեթրին Հեյգլ), ում համար էլ թողնում է իր վարձու մարդասպանի գործը, և պատրաստվում է ամուսնանալ։ Բայց ոչ բոլորն են գոհ նրա հրաժարականից, և նրա գլխի համար սահմանվում է 20 միլիոն դոլար։ Հիմա Սփենսերը պետք է ճշտի, թե ով է իր ընկերներից, հարազատներից կամ բարեկամներից ցանկանում իրեն ոչնչացնել։ Իսկ այդ ժամանակ Ջենը պարզում է իրենց ամուսնության մանրամասնությունները և Սփենսերի անցյալը։
Արտաքին հղումներ
Կատեգորիա:Ամերիկյան կինոկատակերգություններ Կատեգորիա:2010 ֆիլմեր Կատեգորիա:Անգլերեն ֆիլմեր Կատեգորիա:Ատլանտայում նկարահանված ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Lionsgate ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:2010-ականների ռոմանտիկ կինոկատակերգություններ Կատեգորիա:Ամերիկյան քրեական կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ռոմանտիկ ֆիլմեր
Մամոնովո (այլ կիրառումներ)
Մամոնովո, կարող է վերաբերել՝
Ավետարան (4837)
Ավետարան (4837), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4837 թվի տակ։ Ձեռագիրը գրվել է 1463 թվականին Մարգարե գրիչի կողմից Բերդաձոր վանքում (Ռշտունիք)։ Ծաղկողը եղել է Կարապետը։ Ստացողը եղել է Աստուածատուր տանուտերն։ Գրված է թղթի վրա, որը ունի 26,5x18 չափս։ Ձեռագիրը կազմված է 360 թերթից։ Գրված է երկսյուն, բոլորգրով։ Ունի տերունական 15, ավետարանիչ 4, խորան 9, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 356բ, ծաղկողի՝ 1բ, հետագայի՝ 356բ (1866թ․) :
Ուրթխոա
Ուրթխոա (ურთხვა), գյուղ Վրաստանում։ Գտնվում է Շիդա Քարթլի մարզի Խաշուրի շրջանում ։
Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Խաշուրից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 176 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խաշուրի շրջանի գյուղեր
Բուզովիցա
Բուզովիցա (Бузовиця), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Բուզովիցա գյուղում բնակվում էր 1 642 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կելմենցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1622 թվականին հիմնադրված բնակավայրեր
Քաղաքական բռնաճնշումների զոհերի հուշարձան
Քաղաքական բռնաճնշումների զոհերի հուշարձան, հուշարձան Ուֆայում։ Տեղադրվել է քաղաքի Խորհրդային շրջանում գտնվող Հաղթանակի 50-ամյակի պուրակում, Երիտասարդական պալատի (նախկին՝ Յուբիլեյնինի ՄՏ) մոտ։
Պատմություն
Հուշարձանի ստեղծման որոշումը կայացվել է Բաշկորտոստանի հանրապետության Գերագույն խորհրդի նախագահության որոշման համաձայն, «Ուֆա քաղաքում քաղաքական բռնաճնշումների զոհերի հուշարձան կառուցելու մասին» 1993 թվականի սեպտեմբերի 2-ին, որը ստորագրել է Բաշկորտոստանի հանրապետության Գերագույն խորհրդի նախագահ Մուրտազա Ռախիմովը, Բաշկորտոստանում քաղաքական բռնաճնշումների զոհերի ասոցիացիայի պատվավոր նախագահ Ս. Խ. Տուպեևի նախաձեռնությամբ ։ Բաշկորտոստանի կառավարությունը հայտարարեց մրցույթ հուշարձանի լավագույն ճարտարապետական և գեղարվեստական լուծման համար ։
Հուշարձանի հեղինակներն են Յու. Սոլդատովը (նախագծի հեղինակ, քանդակագործ) և Լ. Դուբինսկին (ճարտարապետ)։ Աշխատանքները ֆինանսավորել է Բաշկորտոստան հանրապետության կառավարությունը։ Աջակցություն է ցուցաբերել «Ուրալյան քարեր» ՍՊԸ-ի (Կարելիայում հայտնաբերել է մարմարե բլոկ) և «UMPO» ՓԲԸ (բրոնզե ձուլում) ներկայացուցիչները։ Հուշարձանը բացվել է 2000 թվականի դեկտեմբերի 23-ին, որն իրենից ներկայացնում էր Կարելյան քարից պատրաստված 6 մետր բարձրությամբ կոթող և բրոնզից պատրաստված քանդակագործական համաձուլվածք (երեխային գրկած մայրը)։ Քարի վրա կան մակագրություններ` «Ի հիշատակ քաղաքական բռնաճնշումների զոհերի» և «Միայն ստեղծագործ միտքը կփրկի կյանքը ...» (բաշկիրերեն և ռուսերեն)։ Քաղաքական բռնաճնշումների զոհերին նվիրված հուշարձանը Ուֆայի պատմամշակութային գեղատեսիլ վայրերից մեկն է, հարգանքի տուրք բոլոր նրանց, ովքեր զոհվել են քաղաքական բռնաճնշումներից։ Քաղաքական բռնաճնշումների զոհերի հիշատակի օրերին հուշարձանի մոտ ծաղիկներ են դրվում   ։
Արտաքին հղումներ
Կատեգորիա:Ուֆայի հուշարձաններ Կատեգորիա:Ստելաներ Կատեգորիա:Ստալինյան բռնաճնշումների զոհերի հուշարձաններ
Նովգորոդկա (գյուղ, Պուշկինոգորսկի շրջան)
Նովգորոդկա (Новгородка), գյուղ Ռուսաստանի Պսկովի մարզի Պուշկինոգորսկի շրջանի կազմում։
Բնակչությունը վերջին գրանցված տվյալներով կազմում էր 101 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պսկովի մարզի Պուշկինոգորսկի շրջանի բնակավայրեր
Բադիրխան
Բադիրխան, գյուղ Արևմտյան Հայաստանում, Էրզրումի վիլայեթի Խամուրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գևորգ Դոդոխյան
Գևորգ Աստվածատուրի Դոդոխյան, հայ բանաստեղծ, մանկավարժ։
Կյանքը
Սովորել է Սիմֆերոպոլի ծխական դպրոցում, ապա՝ գիմնազիայում։ Ավարտել է Մոսկվայի Լազարյան ճեմարանը (1848)։ Ունեցել է նկարչական հակում, կատարելագործվել է Պետերբուրգի Գեղարվեստի ակադեմիայում (1848-1851)։ Դորպատի համալսարանում ուսանել է տնտեսագիտություն և իրավաբանություն։
Զբաղվել է ուսուցչությամբ՝ Պետերբուրգում, Հյուսիսային Կովկասում, Ղրիմում, օժանդակել ղրիմահայերի հոգևոր կյանքի աշխուժացմանը։
Գրել սկսել է աշակերտական տարիներից։ Կատարել է թարգմանություններ Հայնրիխ Հայնեից, Իվան Կռիլովից։ Հանրահայտ են Դոդոխյանի «Ծիծեռնակ» (1854), «Մանուշակ» (1878) բանաստեղծությունները, ինքնուրույն և թարգմանական ուսանողական երգերը («Հայոց երգեր, սեր և գինի․․․», «Կրամբամբուլի» և այլն)։ Դոդոխյանի արձակ ու չափածո ստեղծագործությունների մի մասն է միայն տպագրված, ուսումնասիրված չէ նաև նկարչական ժառանգությունը ։
Ծանոթագրություններ
Կատեգորիա:Հայ բանաստեղծներ Կատեգորիա:Հայ մանկավարժներ Կատեգորիա:Դորպատի համալսարանի ուսանողներ
Հենրիկ Իբսեն
Հենրիկ Յուհան Իբսեն (Henrik Johan Ibsen, ), 19-րդ դարի նորվեգացի խոշոր դրամատուրգ, եվրոպական «նոր դրամայի» հիմնադիր, բանաստեղծ և հրապարակագիր։ Նրան նաև անվանում են «ռեալիզմի հայրը»։ Հայտնի պիեսներից են՝ «Բրանդ» (1865, Brand), «Պեր Գյունտ», «Կեսարը և Գալիլեացին», «Տիկնիկների Տուն» (1879, (Et dukkehjem, բեմադրվել է նաև «Նորա» անունով), «Ժողովրդի Թշնամին» (1882, En folkefiende), «Վայրի Բադը» (1884, Vildanden), «Կինը ծովից», «Հեդդա Գաբլեր» (1890, Hedda Gabler), «Սոլնես Շինարարը» (1892, Bygmester Solness) և այլն։ Նա համարվում է ամենաշատ բեմադրված դրամատուրգը աշխարհում Ուիլյամ Շեքսպիրից հետո, իսկ «Տիկնիկների Տուն» դրաման դարձել է ամենաշատ բեմադրված թատերգությունը արդեն 20-րդ դարի դարասկզբին ։
Իբսենը հաճախ է համարվում Եվրոպական դրամատուրգիայի մեծագույն դեմքերից մեկը ։ Ռիչարդ Հորնբին անվանում է նրան որպես. «խորատես չափածո մի դրամատուրգ, լավագույնը Շեքսպիրից հետո» ։ Իբսենը լայնորեն ճանաչված է որպես ամենակարևոր դրամատուրգը Շեքսպիրից հետո ։ Նա ազդեցություն է թողել բազմաթիվ դրամատուրգների և գրողների վրա որոնցից են՝ Ջորջ Բեռնարդ Շոուն, Օսկար Ուայլդը, Արթուր Միլլերը, Ջեյմս Ջոյսը, Յուջին Օնիլ ը, և Միրոսլավ Կրլեժա ն։ Իբսենը նոմինացվել է Գրականության Նոբելյան մրցանակի համար երեք անգամ՝ 1902, 1903, և 1904 թվականներին ։
Իր պիեսները Իբսենը գրում էր դանիերեն և դրանք հրատարակում էր դանիական Գիլդենդալ հրատարակչությունը։ Չնայած նրան, որ նրա պիեսների մեծ մասի գործողությունները տեղի են ունենում Նորվեգիայում. երբեմն այդ վայրերը հիշեցնում են իր ծննդավայր ծովափնյա քաղաք Սկյենը։ Իբսենն իր կյանքի ամենաբեղմնավոր տարիներից 27-ն անց է կացրել Իտալիայում և Գերմանիայում և շատ քիչ էր այցելում հայրենիք։ Ծնված լինելով հարուստ առևտրականի ընտանիքում, որը կապ ուներ Սկյեն քաղաքի ազնվականների հետ՝ Իբսենի դրամաները իրենց վրա կրում էին իր ընտանիքի ազդեցությունը։ Հենրիկ Իբսենը եղել է վարչապետ Սիգուրդ Իբսենի հայրը։ Իբսենի դրամաները շարունակում են ազդեցություն ունենալ ժամանակակից մշակույթի և ֆիլմարտադրության վրա, դրա վառ օրինակներն են նրա «Տիկնիկների Տուն» և «Սոլնես Շինարարը» դրամաների էկրանավորումները։
Կենսագրություն
Հենրիկ Իբսենը ծնվել է 1828 թվականի մարտի 20-ին նորվեգական Սկյեն ծովափնյա փոքրիկ քաղաքում, նախանձելի կարողության տեր մի ընտանիքում ։ Սակայն, շուտով, ապագա գրողի հայրը՝ համարձակ ձեռնարկումների սիրահար նավատեր-առևտրական Կնուտ Իբսենը, սնանկացավ, և ընտանիքի նյութական վիճակը վատացավ։ Դեռևս 15 տարին չբոլորած Հենրիկն ստիպված էր աշխատանք որոնել. դրա համար նա տեղափոխվեց Գրիմստադ կոչվող բնակավայրը, ուր նրան հաջողվեց ծառայության մտնել իբրև դեղատան աշակերտ։ Հենց այս տարիներին էլ (1844-1850) սկսվեց և բուռն թափով ծավալվեց նրա գրական գործունեությունը։
Իբսենի առաջին շրջանի գրվածքները, և հատկապես վաղ տարիների բանաստեղծությունները, արտահայտում են հասարակական վերելքի այն տրամադրությունները, որոնք համակել էին ազգային զարթոնքի պրոցես ապրող հայրենի Նորվեգիան, հատկապես այդ երկրի երիտասարդությանը։ Քառասնական թվականներին Եվրոպայում ծայր առած քաղաքական հուզումները և, մասնավորապես, 1848 թվականի հեղափոխական իրադարձություններն ինչ-որ չափով եկան-հասան հեռավոր, Նորվեգիա, իրենց արձագանքը գտնելով նույնիսկ նրա խուլ անկյուններում։ Իբսենի հայրենիքը, որ դարեր շարունակ կորցրել էր ինքնուրույնությունը, շնչում էր ազատագրական հովերով։ Ազգային ինքնագիտակցության վերելքը, միախառնվելով սոցիալական տեղաշարժերի հետ, անսովոր չափերով աշխուժացրեց երկրի քաղաքական կյանքը։ Իբսենի պատանեկության տարիներին Նորվեգիան արդեն դառնում էր կապիտալիստական զարգացած երկիր, որտեղ բուրժուական հարաբերությունները հաճախ սուր ընդհարումների մեջ էին «ամենահյուսիսային» այդ ժողովրդի դարավոր բարքերի ու սովորույթների հետ։